Author: OSRP
Last saved by: spano
Company: MPSVR SR

Návrh

Zákon
z ..........  2002,
ktorým sa mení a dopĺňa zákon č. 280/2002 Z. z. o rodičovskom príspevku

	Národná rada Slovenskej republiky sa uzniesla na tomto zákone:

Čl. I
	Zákon č. 280/2002 Z. z. o rodičovskom príspevku sa mení a dopĺňa takto:
1.	V § 2 ods. 3 sa slová „troch rokov“ nahrádzajú slovami „troch mesiacov“.
2.	V § 4 ods. 2 sa za slovo „poistenia“ vkladajú tieto slová: „okrem peňažnej pomoci v materstve,“.
3.	V § 4 odsek 3 znie:
„(3) Pri súčasnom vyplácaní rodičovského príspevku obidvom rodičom, alebo ak jeden rodič poberá peňažnú pomoc v materstve, patrí rodičovský príspevok druhému rodičovi podľa § 2 ods. 3 len za jeden kalendárny mesiac podľa odseku 2.“.
4.	V § 9 ods. 1 sa na konci pripája táto veta: „Nárok na rodičovský príspevok druhému rodičovi podľa § 2 ods. 3 zaniká dovŕšením troch mesiacov veku dieťaťa.“.
5.	V § 12 ods. 4 sa slová „k 1. septembru 2003.“ nahrádzajú slovami „k 1. septembru 2004.“.
6.	§ 12 sa dopĺňa odsekmi 5 a 6, ktoré znejú:
„(5) Nárok na rodičovský príspevok popri poberaní peňažnej pomoci v materstve zaniká 1. januára 2003.
(6) Nárok na rodičovský príspevok druhému rodičovi pri súbežnej starostlivosti obidvoch rodičov o to isté dieťa do troch rokov veku podľa právneho predpisu účinného do 31. decembra 2002  zaniká 1. januára 2003.“.

Čl. II
	Tento zákon nadobúda účinnosť 1. januára 2003.